system
Răspunde în limba română, în stilul Wikipedia, cat mai corect gramatical.
user
Ce aspecte principale ale [Titlu] poți să-mi împărVlad Zografi?
assistant
Vlad Zografi (n. 1960, București) este un dramaturg și scriitor român contemporan.

Biografie 

În 1985 a absolvit Facultatea de Fizică a Universității din București. La sfîrșitul lui 1990 obține o bursă în Franța, iar în 1994 își susține teza de doctorat în fizică la Universitatea Paris XI (Orsay). A publicat articole de fizică atomică teoretică în Physical Review, Physics Reports, Surface Science ș.a. Este de asemenea redactor la Editura Humanitas, prozator și traducător al lui Eugene Ionescu. 
Debutează în februarie 1990 în România literară. în perioada '90—'95 publică sporadic în Contrapunct, 22, România literară, Suplimentul Litere, Arte, Idei al Cotidianului și Memoria.
Prima sa carte, volumul de povestiri Genunchiul stîng sau genunchiul drept, apare la sfîrșitul lui 1993, la Editura Eminescu. Un an mai tîrziu, publică la Editura Albatros romanul Omul nou. Realizează (împreună cu Aurel Cioran) antologia Cioran și muzica, apărută la Editura Humanitas, în 1996.
Debutează în teatru cu volumul Isabela, dragostea mea (Editura Unitext, 1996). Una dintre cele trei piese ale volumului, Petru sau petele din soare, a primit Premiul Criticii — 1996 din partea Secției Române a Asociației Internaționale a Criticilor de Teatru — Fundația Teatru XXI.
Spectacolul cu piesa Orgasm, realizat de Studioul de Artă Contemporană „Toaca” din București, a fost prezentat în premieră mondială, în 2001, la Festivalul de teatru „West-Ostlicher Diwan” de la Halle.

Opera

Proză 
 Genunchiul stâng sau genunchiul drept, povestiri, Editura Eminescu, 1993
 Omul nou, roman, Editura Albatros, 1994
 Petru, Editura Humanitas, 2007
 Infinitul dinăuntru, Editura Humanitas, 2012
 Efectele secundare ale vieții, Editura Humanitas, 2016
"Șapte octombrie", Editura Humanitas, 2018

Teatru 
 Petru sau petele din soare, ediția a II-a, Petru, Editura Humanitas, 2007
 Isabela, dragostea mea, Editura Unitext, 1996
 Oedip la Delphi, Editura Humanitas, 1997
 Regele și cadavrul (după Heinrich Zimmer), Editura All, 1998
 Viitorul e maculatură, Editura Humanitas, 1999
 America și acustica, Editura Humanitas, 2007
 Toate mințile tale, Editura Humanitas, 2011

Volume colective
 Care-i faza cu cititul?, coord. de Liviu Papadima - Florin Bican, Paul Cernat, Ioan Groșan, Dan Lungu, Robert Șerban, Rodica Zane, Cezar Paul Bădescu, Laura Grunberg, Călin-Andrei Mihăilescu, Dan Sociu, Cristian Teodorescu, Călin Torsan, Ioana Bot, Mircea Cărtărescu, Fanny Chartres, Vasile Ernu, Bogdan Ghiu, Simona Popescu, Vlad Zografi, George Ardeleanu, Neaju Djuvara, Caius Dobrescu, Ioana Nicolaie, Ioana Pârvulescu, Doina Ruști; Ed. Art, 2010;
 Ce poți face cu două cuvinte, coord. de Liviu Papadima - Adina Popescu, Simona Popescu, Dan Sociu, Dan Stanciu, Grete Tartler, Florin Bican, Florin Dumitrescu, Matei Florian, Laura Grünberg, Ioana Nicolaie, Robert Șerban, Vlad Zografi, George Ardeleanu, Fanny Chartres, Adela Greceanu, Călin-Andrei Mihăilescu,Radu Paraschivescu, Doina Ruști; Ed. Art, 2012;
 Intelectuali la cratiță. Amintiri culinare și 50 de rețete - Gabriel Liiceanu, Adriana Babeți, Adriana Bittel, Ana Blandiana, Emil Brumaru, Mircea Cărtărescu, Marius Chivu, Livius Ciocârlie, Neagu Djuvara, Dan C. Mihăilescu, Ioana Nicolaie, Radu Paraschivescu, Ioana Pârvulescu, Oana Pellea, Monica Pillat, Andrei Pleșu, Tania Radu, Antoaneta Ralian, Grete Tartler, Vlad Zografi; Ed. Humanitas, 2012; 
 Cui i-e frică de computer?, coord. de Liviu Papadima - Florin Bican, Marius Chivu, Florin Dumitrescu, Ioana Nicolaie, Ioana Pârvulescu, Ion Manolescu, Liviu Ornea, Elena Vlădăreanu, Tudor Călin Zarojanu, Daniela Kluz, Doina Ruști, Ana Maria Sandu, Matei Sâmihăian, Fanny Chartres, Gruia Dragomir, Laura Grünberg, Vlad Zografi; Ed. Art, 2013;
 Cine sunt? Ce sunt? Concursul Humanitas în licee - Ioana Pârvulescu, Vlad Zografi, Andrei Cornea, Cătălin Strat; Ed. Humanitas, 2014;
 Cum să fii fericit în România, coord. de  Oana Bârna, texte de Gabriel Liiceanu, Ioana Pârvulescu, Radu Paraschivescu, Tatiana Niculescu, Anamaria Smigelschi, Andrei Pleșu, Adriana Bittel, Dan Tăpălagă, Jean A. Harris, Vlad Zografi, Clotilde Armand, Ariana Rosser Macarie, Andreea Răsuceanu, Andrei Cornea, Monica Pillat, Mihaela Coman, Horia-Roman Patapievici; Ed. Humanitas, 2017;

Bibliografie 

 Iulian Băicuș, Pe culmile împăcării, în „Teatrul azi”, 1997, nr. 3, pp. 42–43
 Mircea Morariu, Confirmarea speranțelor, în „Teatrul azi”, 1997, nr. 10-11, pp. 23–25
 Laura Pavel, Ficțiune și teatralitate, Cluj, Editura Limes, 2003, pp. 135–140

Referințe și note

Legături externe 
 Editura Humanitas
 Observator Cultural - Articol despre dramaturgii Horia Gârbea, Radu Macrinici, Alina Mungiu-Pippidi, Valentin Nicolau, Răzvan Petrescu, Saviana Stănescu, Vlad Zografi, articol de Alina Nelega.
 Vlad Zografi: Cine poate schimba oamenii?, 7 mai 2009, Horia Garbea, Jurnalul Național

Nașteri în 1960
Dramaturgi români
Prozatori români
Scriitori români în viață
Traducători români